Diana Nyad

Diana Winslow Nyad alk. Sneed (s. 22. elokuuta 1949 New York, Yhdysvallat) on yhdysvaltalainen uimari, joka aloitti uransa altaalla mutta siirtyi 21-vuotiaana maratonuintiin. Hän teki joitakin maailmanennätyksiä ja ui 30-vuotiaana Bahamasaarten Biministä Floridan Juno Beach. Nyad haaveili uimisesta Kuubasta Floridaan, mutta epäonnistui siinä alkujaan. Hän työskenteli toimittajana ja palasi haaveensa pariin 2010-luvulla. Hän ui muutaman epäonnistuneen yrityksen jälkeen 64-vuotiaana Kuubasta Floridaan. Suoritusta ei ole hyväksytty virallisesti ennätyskirjoihin, koska koko matkaa ei oltu dokumentoitu.
Nuoruus.
Diana Sneed syntyi New Yorkissa 1949. Hän oli kolmivuotias, kun hänen vanhempansa erosivat. Hänen äitinsä Lucy Curtis meni myöhemmin naimisiin rakennuttaja Aristotle Nyadin kanssa, joka adoptoi Dianan.
Ura.
Ratauinti.
Nyadit muuttivat Floridan Fort Lauderdaleen, missä Diana aloitti 11-vuotiaana uintiuransa. Häntä valmensi high schoolissa uinnin kunniagalleriaan valittu Jack Nelson. Nyadin mukaan Nelson käytti häntä seksuaalisesti hyväksi.
Nyad voitti kolmesti Floridan high school -mestaruuden selkäuinnissa. Hän oli vuonna 1966 kolme kuukautta vuodepotilaana endokardiitin takia, eikä hän toipunut siitä tarpeeksi nopeasti toteuttaakseen haaveensa osallistumisesta vuoden 1968 kesäolympialaisiin.
Maratonmatkoille.
Sairastelu verotti erityisesti Nyadin nopeutta, ja hän siirtyi maratonuinnin pariin. Hän teki heti vuonna 1970 ensimmäisessä maratonkilpailussan 10 mailin uinnin maailmanennätyksen. Nyad teki maailmanennätyksen myös 1974 Napolinlahdella järjestetyssä 35 kilometrin kilpailussa. Hänen aikansa oli 8 tuntia 11 minuuttia. Hänen aikansa 45 kilometrin mittaisessa Manhattanin ympäriuinnissa vuonna 1975 oli 7 tuntia 57 minuuttia. Hän rikkoi vuonna 1927 tehdyn epävirallisen ennätyksen melkmein tunnilla.
Nyad alkoi suunnitella historian ensimmistä uimista Kuubasta Floridaan ilman suojaava haihäkkiä. Ensimmäisen kerran hän yritti 28-vuotiaana vuonna 1978. Hän ehti uida noin 110 kilometriä, kun kovat tuulet pakottivat hänet lopettamaan. Bahamasaarten Biministä Floridan Juno Beachiin Nyad ui elokuussa 1979. Hänellä meni noin 164 kilometrin matkan 27,5 tuntia. Hän teki suosiollistan tuulten avustuksella sekä miesten että naisten sarjan tauottaman matkan pituusennätyksen.
Uituaan Biministä Juno Beachiin 30-vuotiaana Nyad lopetti uintiuransa ja keskittyi työhön toimittajana. Hänen unelmansa uinnista Kuubasta Floridaan jäi kuitenkin elämään, ja hän päätti koittaa matkaa uudestaan useita vuosia myöhemmin.
Nyad yritti kahdesti vuonna 2011. Ensimmäinen kerta kesketyi 29 tunnin jälkeen astmakohtaukseen ja toinen 40 tunnin jälkeen kivuaaliseen meduusan pistokseen. Nyadin neljäs yritys puolestaan epäonnistui elokuussa 2012 ukkosmyrskyyn ja muihin vaikeuksiin. Silloin hän ehti olla vedessä 60 tuntia.
Nyad onnistui lopulta uinnissa elo-syyskuussa 2013. 64-vuotiaalla Nyadilla meni matkaan 52 tuntia 54 minuuttia ja 18,6 sekuntia. Hänellä oli apunaan 35-henkinen tukitiimi, johon kuului myös hänen valmentajansa ja entinen kumppaninsa Bonnie Stoll.
Nyad sai suorituksensa jälkeen myös kritiikkiä, sillä joidenkin mukaan hän olisi rikkonut niin sanottuja Englannin kanaalin sääntöjä. Matkauimari sai käyttää niiden mukaan vain uimalakkia ja -laseja eikä saanut koskea apuhenkilöihin eikä tukiveneisiin. Nyad myönsi koskettaneensa tukihenkilö, kun hän oli antanut pois meduusojen pistoja varten pitämänsä erityissuojan, joka oli välttämätön matkalle. Hän kuitenkin kiisti koskatteneensa uinnin aikana venettä. Jotkut epäilivät myös Nyadin matkavauhtia, mutta Nyad tiimeineen laittoi sen suotuisien merivirtojen ansioksi. Maailman avovesiuintijärjestö WOWSA ei lopulta virallisesti hyväksynyt Nyadin ennätystä puutteellisten merkintöjen takia.
Kirjat ja elokuvat.
Nyad on kirjoittanut useita kirjoja, muun muassa muistelmat "Other Shores" (1978) ja "Find a Way" (2015). Hänestä on tehty myös dokumenttielokuva "The Other Shore" (2013) ja elämäkertaelokuva "Nyad" (2023), jossa Annette Bening näyttelee häntä.